

###### מבחן דגם בתנ"ך דתי – 2 יח"ל +תשובות

###### 12 שנות לימוד

(קיץ תשפ''ד)

**מדבקת נבחן**

**בהצלחה!**

**- כל הזכויות שמורות למשרד החינוך**

**חלק ראשון- ספר במדבר**

**נבחן רגיל: ענה על 3 מתוך 5 השאלות לכל שאלה 12נקודות**

**נבחן מותאם: ענה על 3 מתוך 5 השאלות לכל שאלה 15 נקודות**

1. **פרק ט'-פסח שני**
2. 'וידבר ה' אל משה במדבר סיני באהל מועד באחד לחדש השני בשנה השנית לצאתם מארץ מצרים לאמר'(פרק א' פסוק א)

'וידבר ה' אל משה במדבר סיני בשנה השנית לצאתם מארץ מצרים, בחודש הראשון לאמר' (פרק ט' פסוק א)

1. כתוב בלשונך מהו הקושי המתעורר בהשוואה בין שני פסוקים אלו?

תשובה: כיצד ספר דברים מתחיל בחודש השני לשנה השנית לצאתם ממצרים כאשר בפרק ט המופיע לאחר מכן מספרים דברים שקרו קודם בחודש הראשון לשנה השנית לצאתם ממצרים.
2. כתוב פרוש אחד כיצד ניתן לפתור או ליישב את הקושי מסעיף 1.

תשובה: אין מוקדם ומאוחר בתורה , והתורה לא רצתה להתחיל את חומש במדבר (המופיע בפרק ט) שיש בו גנותם של ישראל שכל ארבעים שנה שהיו ישראל במדבר עשו רק קרבן פסח אחד.

1. עיין בפסוק ז' 'ויאמרו האנשים ההמה אליו אנחנו טמאים, לנפש אדם: למה נגרע לבלתי הקריב את קרבן ה' במועדו בתוך בני ישראל'. מהו השבח שאפשר ללמוד מפסוק זה על האנשים שפנו אל משה?

ענה על פי אחד הפרושים שלמדת.
תשובה: אנשים אלו לא רצו לפספס את האפשרות לקיים את מצוות ה'- קרבן פסח.

1. עיין בבמדבר פרק כז' פסוקים א'- ה'. מהו הדמיון בין הבקשה ממשה בפרק ט' פסוק זו לבין הבקשה של בנות צלפחד ממשה בפרק כז? בסס את דבריך על דמיון בלשון הכתוב.

תשובה: בשתי הבקשות לא רצו לפספס את הדברים הנעלים שה' מביא לנו בפרק ט' לא רצו לפספס את הקרבת קרבן פסח ובפרק כז' את האפשרות לקבל חלק בירושת הארץ. בשני המקומות מופיע הבקשה בלשון 'למה נגרע'.

**2.פרק יג'-יד': חטא המרגלים**

1. כתוב 2 מהדברים שאמרו המרגלים כדי להפחיד את העם להיכנס לארץ.  **תשובה:** המרגלים סיפרו לעם ישראל שהעם בארץ עז וגם יש שם ילידי ענק וגם העם חזק מאיתנו. כמו כן מכיוון שעם ישראל הותקף כבר על ידי עמלק לכן כדי להפחיד את עם ישראל סיפרו המרגלים לעם ישראל שעמלק יושב בארץ הנגב. (מספיק 2 מהדברים שאמרו המרגלים).
2. במה חרגו המרגלים בתשובתם מן השליחות שניתנה להם?  **תשובה:** המרגלים חרגו משליחותם שלא רק דווחו על הנעשה בארץ, אלא גם הביעו את דעתם האישית- 'אפס כי עז העם' 'לא נוכל לעלות אל העם'.
3. מהו העונש שקיבלו המרגלים עצמם על התנהגותם? **תשובה:** המרגלים נענשו שמתו במגיפה.
4. מהו השכר שקיבלו יהושע וכלב בעקבות התנהגותם בפרשת המרגלים?

**תשובה:** יהושע וכלב נשארו בחיים ובניגוד לדור המדבר זכו להיכנס לארץ.

1. **פרק טז- מחלוקת קרח ועדתו**.
2. מדוע פנה משה לדתן ואבירם וכיצד הם הגיבו?
תשובה: משה לא רצה להחזיק במחלוקת ולכן קרא לדתן ואבירם והם ענו שהם לא יעלו אל משה.
3. מדוע מזכיר משה ש'לא חמור אחד מהם נשאתי'?
תשובה: משה התפלל לה' שלא יפנה למנחה של החולקים עליו והזכיר את מסירות נפשו למען עם ישראל ללא תמורה שאפילו לא נטל מהם חמור לרכב עליו.
4. מה נענשו החולקים על משה בעדת קורח (2 עונשים)?
תשובה: קורח ועדתו נענשו שהאדמה בלעה אותם. מקטירי הקטורת נענשו שנשרפו על ידי הקטורת.
5. מי ממשפחת קורח לא נבלע באדמה, ומדוע?  **תשובה:** בני קורח לא מתו כיוון שברגע האחרון חזרו בתשובה.
6. **פרק לב': ירושת בני גד ובני ראובן**
7. בני גד ובני ראובן מבקשים לא לעבור את הירדן, משה מסרב לבקשתם משני טעמים, מה הם?  **תשובה:** משה מסרב לבקשתם כיוון שהוא טוען שהם מתנתקים בכך מהשותפות עם העם ביציאה למלחמת כיבוש הארץ, כמו כן משה מאשים אותם שהם גורמים לעם לפחד להיכנס לארץ בדומה למרגלים.
8. מה התחייבו בני גד וראובן בתמורה לקבלת עבר הירדן?  **תשובה:** בני גד וראובן התחייבו בתמורה לקבלת עבר הירדן לצאת חלוצים בצבא למלחמת כיבוש הארץ.
9. מה בני ראובן וגד מקבלים על עצמם יותר מבקשת משה? **תשובה:** בני גד וראובן מוסיפים שהם יישארו בארץ עד שעם ישראל יסיים את חלוקת האץ ומשה ביקש מהם שיישארו בארץ רק עד סיום הכיבוש.
10. **פרק י' מסע בני ישראל במדבר.**
	1. אור החיים (פסוק ב) שואל:' צריך לדעת למה הוצרך לחצוצרות למסע המחנות, הלא עיני כל ישראל על הענן , וכשיראוהו נוסע נוסעים' מהי השאלה של האור החיים, ומהי התשובה על שאלתו?

תשובה: השאלה מדוע צריך את החצוצרות כדי לדעת מתי המחנות נוסעים הרי כבר יודעים זאת על ידי שנעלה הענן, מתרץ האור החיים שהיו צריכים את החצוצרות כדי שידעו בדיוק מתי כל שבט יוצא אחד אחרי השני.

* 1. 'ויאמר משה לחובב...לכה איתנו והיטבנו לך' (פסוק כט)

1.מיהו חובב, ומה משה מבקש ממנו?

תשובה: יתרו, ומשה מבקש ממנו שלא יחזור לארצו אלא ימשיך במסע עם עם ישראל.

2.'והיה כי תלך עמנו והיה הטוב ההוא אשר ייטיב ה' עמנו והטבנו לך' (פסוק לב). מהי הטובה שמשה מבטיח לחובב? ענה על פי פרוש שלמדת.

תשובה: בירושת הארץ צאצאיו קבלו את החלק המובחר שביריחו.

ג. 'והיית לנו לעיניים' (פסוק לא)

רשב''ם: 'לתת לנו עצה טובה' (שמות פרק יח' פסוק א)

ראב''ע: 'להראות הדרך'.

ר' יוסף בכור שור (ריב''ש): שיאמרו הרואים אותך עימנו: לא לחינם הניח זה ארצו ומקומו אם לא שהקב''ה עימהם ויראו להילחם עימנו'

כתוב בלשונך לפי כל אחד מהפרושים האלה מדוע ביקש משה מחובב להישאר עם בני ישראל.

תשובה: רשב''ם- כדי שעם ישראל יוכל להתייעץ איתו בעת הצורך. האבן עזרא- כדי שהוא יכוון את עם ישראל ללכת במדבר ולא לטעות בדרך. רבי יוסף בכור שור- כדי שכל הגויים יראו שזנחת את ארצך כיוון שרצית להצטרף לעם ישראל כיוון שראית שה' מגן עליו.

.

**חלק שני - עיון בנביאים ראשונים**

**נבחן רגיל: ענה על 2 שאלות מתוך 4 לכל שאלה 12 נקודות**

**נבחן מותאם: ענה על 1 שאלה מתוך 4 לשאלה 16 נקודות**

1. **שמואל ב, פרקים ב-ה': משיחת דוד למלך.**א. רד''ק (לפרק ב פסוק ד): 'וימשחו את דוד'- ואף על פי שכבר היה נמשח, בעת שקבלוהו עליהם למלך משחוהו'.

1.מי משח את דוד בפעם הראשונה?

תשובה: שמואל.

2.מדוע היה צורך במשיחה נוספת לפי פרוש הרד''ק?

תשובה: כיון שהמשיחה הראשונה הייתה בסתר כאשר שאול עדיין מלך היה צורך במשיחה נוספת.

ב. 'וילך המלך ואנשיו ירושלים אל היבסי יושב הארץ' (פרק ה' פסוק ו)

1. בעקבות איזה אירוע עלו דוד ואנשיו לירושלים?

תשובה: בעקבות שכל שבטי ישראל הגיעו לדוד וביקשו להמליך אותו דוד עזב את חברון השייכת ליהודה בלבד ועלה לירושלים

2.כתוב על פי פירוש שלמדת, מדוע בחר דוד בירושלים להיות עיר הבירה שלו?

תשובה: ירושלים נמצאת בגבול שבין נחלת בנימין שממנו שאול לבין הגבול של יהודה שממנו דוד, ירושלים מבטאת את אחדות הממלכה של שני שבטי המלכות.

1. **שמואל ב, פרק ט"ו-כ, מרד אבשלום**

א. 1)עיין בפסוקים א'-ו' **וציין** אחת מהפעולות שעשה אבשלום להטות את לב העם אליו.  **תשובה:** אבשלום התחנף לבאים למשפט אצל אביו והיה מצדיק כל אחד מהבאים ואומר לו אם הייתי שופט בארץ הייתי מצדיק אותך. **או** אבשלום עשה לו מרכבה וחמישים איש רצים לפניו.

2) עיין בפסוקים ז'-יב' **וציין** אחת מהפעולות שעשה אבשלום עם פרוץ המרד כדי להצליח במשימתו.  **תשובה:** קרא למאתיים איש לתומם שיבאו לטכס ההכתרה **או** קרא לאחיתופל שיבוא לייעץ לו במרד **או** שלח מרגלים לכל הארץ שכשישמעו את קול השופר בהמלכתו יאמרו לכולם שמלך אבשלום.

1. לפי פרוש שלמדת **הסבר** אחד מהגורמים שהביאו את אבשלום למרוד באביו?  **סיבה א**: אבשלום היה הבכור שבבני דוד, וסבר שלו ראויה המלוכה, אך שמע שדוד מתכוון להעביר את המלכות לשלמה אחרי מותו, לכן מרד אבשלום בחיי דוד(מלבי"ם). **סיבה ב**: בני אבשלום מתו ודוד לא בא לנחמו. אבשלום רצה להביע את כעסו על כך כלפי אביו, כעס זה עורר אותו למרוד באביו(מלבי"ם). **סיבה ג**: לאחר מעשה אמנון ותמר חרה לדוד על כך אך הוא לא הוכיח את אמנון, וזה הוסיף לשנאת אבשלום את אביו(מלבי"ם). **סיבה ד**: חז"ל רואים בו בן סורר ומורה (מדרש לקח טוב כי תצא), אופיו האלים בא לידי ביטוי ברצח אמנון, בהצתת שדה יואב ומאוחר יותר במעשה הפלגשים, ויתכן שגם במרידה באביו**.**
(מספיק לכתוב רק את אחת סיבות)
2. **מלכים א', פרק ג: מלכות שלמה**

א.עיין בפסוקים ה'- יד'

1)מה הציע ה' לשלמה בהתגלות בגבעון? ומה ענה שלמה?  **תשובה:** ה' הציע לשלמה לבקש את כל מה שהוא רוצה ושלמה ענה שהוא רוצה חכמה לשפוט את העם.

2)מדוע תשובתו של שלמה מצאה חן בעיני ה'?
**תשובה:** מכיוון שה' ראה ששלמה לא דאג לעצמו הוא מצא חן בעיני ה'.

3)מה בתגובה הבטיח ה' לשלמה בלא תנאי , ומה הבטיח לשלמה בתנאי שיקיים את מצוות ה'  **תשובה:** חכמהעושר וכבוד בלי תנאי. ואריכות ימים בתנאי שיקיים מצוות ה'.

ב. מה הביא את ישראל להכיר כי 'חכמת אלוקים' בקרב שלמה?  **תשובה:** משפט הנשים מוכיח שהבטחת ה' לשלמה חוכמה התקיימה במלואה ויש 'חכמת אלוקים' בקרבו.

1. **מלכים א', פרק יט'- בריחת אליהו**
2. עיין בפסוקים א-ח.

כתוב מהי סיבת הבריחה של אליהו לפי פסוקים א-ה?

תשובה: אליהו הרג בהר הכרמל 400 נביאי הבעל, בתגובה איזבל אשת המלך אחאב רצתה להרוג את אליהו והוא נאלץ לברוח.

1. עיין בפסוקים ט-יב.

1.'מה לך פה אליהו' (פסוק ט)

על פי פרוש שלמדת הסבר את שאלת ה' בפסוק זה.

תשובה: ה' רצה לפתוח עימו בדברים כדי לשמוע ממנו מענה. או רמז לו שכאו הוא הפוך ממשה שנגלה ה' לו במערה זו וביקש רחמים על ישראל ביג' מידות ואתה הפוך אוחז במידת קנאותך.

2.על פי פרוש שלמדת מה רצה ה' ללמד את אליהו בהתגלותו אליו?

תשובה: ה' נגלה אל אליהו לא ברעש ולא ברוח אלא רק בסוף בקול דממה דקה, ה' מלמד את אליהו שדרך ה' היא בנועם ועדינות כלפי ברואיו ולא בקנאות כדרך אליהו.

ג. עיין ביונה פרק ד' פסוקים א-ג.

תאר את נקודת הדמיון בין ההתנהגות של אליהו בפרק יט' פסוק ד ובין ההתנהגות של יונה.

תשובה: גם יונה וגם אליהו הלכו למדבר ורצו למות כיוון שהם לא הבינו את רחמי ה' על הרשעים.

**חלק שלישי- בקיאות בנביאים ראשונים**

**נבחן רגיל: ענה על 4 מתוך 6 השאלות לכל שאלה 5 נקודות**

**נבחן מותאם: ענה על 3 מתוך 6 השאלות לכל שאלה 6 נקודות**

1. **כתוב** את האירועים שלפניך, על פי סדר התרחשותם:
מרד שבע בן בכרי בדוד, מרד אבשלום בדוד, דוד נותן לציבא מחצית משדות משפחת שאול, כיבוש ירושלים מידי היבוסים. **תשובה:** כיבוש ירושלים מידי היבוסים, מרד אבשלום בדוד, דוד נותן לציבא מחצית משדות שאול, מרד שבע בן בכרי בדוד.
2. א. מי היה רחבעם?
**תשובה:** בנו של שלמה שמלך אחריו. בימיו התפלגה הממלכה.
3. מי היה ירבעם? **תשובה:** היה אחראי בשבטי יוסף (אפרים ומנשה) על כל עבודת המלך במלכות שלמה. לאחר מכן מרד במלכות שלמה. ולאחר מכן מונה למלך הראשון במלכות ישראל לאחר שנפרדה ממלכות יהודה.

12.מדוע דוד רצה לעשות חסד עם מפיבושת, ומה החסד שעשה לו? **תשובה:** דוד כרת ברית עם יונתן אבי מפיבשת שיעשו חסד אחד לצאצאי השני ולכן דוד אמר שמפיבשת יהי-ה מאוכלי שולחנו וכמו כן מפיבשת יקבל את כל השדות של שאול המלך שהיה סבו.

13.'חזק ונתחזקבעד עמינו ובעד ערי אלוקינו וה' יעשה הטוב בעיניו'

מי אמר את הדברים האלה ובאיזה הקשר? **תשובה:** יואב אמר משפט זה כאשר נלחם בבני עמון לאחר שביזו את שליחי דוד. יואב היה מוקף מכל הכיוונים בחיילי ארם ועמון, וחילק את הצבא בינו לבין אבישי אחיו ואמר לו 'חזק ונתחזק ...'.

1. א. כתוב מה הורה אליהו לעובדיהו? **תשובה:** לקרוא לאחאב שיבוא לדבר עם אליהו**.**
2. עובד'יהו עשה מעשה מיוחד וסיפר עליו לאליהו. מהו מעשה זה?
**תשובה:** עובדיהו החביא 100 נביאי ה' וכילכל אותם.

15**. השווה ביו ממלכת ישראל ויהודה**

התייחס לנתונים הבאים:

1. **מאיזה** שבט היה המלך.

**תשובה:** ממלכת יהודה המלך היה משבט יהודה (מצאצאי דוד). ממלכת ישראל המלכים היו מכל שבטי ישראל

1. **מה** היה הקשר בינם לבין הקב"ה (חטא\ אמונה),

**תשובה** : ממלכת יהודה על פי רוב המלכים היו צדיקים ועבדו את ה'. ממלכת ישראל רוב המלכים והעם חטאו בעבודה זרה.

**חלק רביעי- מכירת יוסף**

**נבחן רגיל: ענה על 4 מתוך 6 שאלות. לכל שאלה 5 נקודות**

**נבחן מותאם: ענה על 3 מתוך 6 שאלות. לכל שאלה 7 נקודות**

16. כיצד קשורה מכירת יוסף לברית בין הבתרים?

תשובה: בברית בין הבתרים נאמר 'כי גר יהי-ה זרעך בארץ לא להם..' על ידי מכירת יוסף נתגלגל הדבר שיוסף מלך במצרים וקרא לכל זרע יעקב לרדת למצרים ולהתפרנס בשנות הרעב והתקיים ששזרע רברהם היה גר בארץ לא להם.

17. מנה 2 סיבות מדוע שנאו האחים את יוסף.

תשובה: 1. האחים קנאו ביוסף כיוון שיעקב אביו אהב אותו באופן מיוחד וקנה לו כתונת פסים. 2. יוסף היה מביא את דיבתם רעה אל אביהם. 3. יוסף סיפר להם חלומות מהם משתמע שהוא חושב לשלוט על האחים.

18. מה הציעו ראובן ויהודה לעשות ליוסף במקום להרוג אותו בידיים?

תשובה: ראובן הציע להשליך את יוסף לבור במקום להורגו (הכתוב מעיד שהתכוון להצילו בהמשך) יהודה מציע שבמקום שיוסף ימות בבור נמכור אותו לעבד.

19. כתב הספורנו: 'והנה הגיד הכתוב כי ציירו בלבם וחשבו את יוסף לנוכל ומתנקש בנפשם להמיתם בעולם הזה או בעולם הבא או בשניהם והתורה אמרה הבא להרגך כו' (השכם להורגו):

מדוע לדברי הספורנו רצו האחים להרוג את יוסף?

תשובה: האחים חשבו את יוסף לרודף שרוצה לאבד אותם מחיי העולם הזה או העולם הבא או בשניהם ולכן רצו להורגו מדין רודף ש'הבא להורגך השכם להורגו'

20. מה היו החלומות של פרעה? ומה הם מסמלים?

תשובה: פרעה חלם ששבע פרות בריאות עולות מן היאור ואחריהם עולות שבע פרות דקות בשר והפרות דקות הבשר אוכלות את שבע הפרות הבריאות. חלום נוסף חלם פרעה שעולות שבע שיבולים מלאות וטובות ואחריהן עולים שבע שיבולים דקות ושדופות והשבלים הדקות אוכלות את המלאות.

החלומות מסמלים שיבואו 7 שנות שובע ואחריהן 7 שנות רעב שישכיחו לגמרי את שנות בשבע.

21. בראשית פרק מג.

כיצד שכנע יהודה את יעקב אבינו לשלוח את בנימין למצרים? (2 סיבות)

תשובה: יהודה נתן ערבות לאביו שהוא יחזיר את בנימין. בנוסף יהודה הסביר שאם לא נרד למצרים בטוח שנמות ברעב מה שאין כן אם נרד למצרים זה רק ספק אם נינזק על ידי שליט מצרים